**Referat**

**Grupperådsmøde Rødovrespejderne 4. marts 2018**

**1. Formand og gruppeleder byder velkommen**

Formanden Sanne Dan Jensen og gruppeleder Gunver Sommer bød velkommen

**2. Valg af dirigent og referent**

Sanne blev valgt som dirigent og Gunver som referent.

**3. Beretning fra ledergruppe og bestyrelsen om gruppens arbejde generelt samt beretning fra de forskellige enheder**

Det har været et rigtig aktivt spejderår med mange gode aktiviteter og ikke mindst flere nye tiltrængte lederkræfter.

Det er dejligt at se at de nye ledere falder så hurtigt ind i rollen og at det giver så meget ny energi og nye ideer til de gamle ledere. Der er efter sommerferien kommet 2 nye ledere hos mikro/mini og en ny leder hos juniorerne. Senest er der etableret en klan med 10 spejdere i alderen 15-21 år?

Af aktiviteter fra året kan nævnes:

- Troppens vintertur

- Skovskattejagt ved Herstedhøje for mikro

- Fastelavnsfest

- Junior OL

- GoMonkey klatring for mini

- Fælles Sct. Georgsdag

- Gruppeweekend - Superheltenes Store Selskab

- Sov Ude

- Bornholm Rundt

- 5 og 10 km vandreture

- SL2017

- Sommerfest

- Bamselegene

- Divsionsweekender for junior og for trop

- 4 tropspejdere på PLan  
- Sheltertur for troppen (startskud til Shelty)

- Junior hyttetur

- Indianerlejr for mikro og mini

- Julefest på Rødovregård

Årets højdepunkt var uden tvivl SL2017 i Sønderborg hvor vi havde 46 deltagere med. Det var en fantastisk oplevelse. Det er hårdt arbejde at få en lejr til at køre med alle de opgaver der er (hente vand, brænde, bål, lave mad mm.) og få det passet ind med alle de aktiviteter, de forskellige grene skulle rundt til. Men det gav en kæmpe oplevelse for alle - det er et helt særligt fællesskab man oplever - både i gruppen på tværs af alder og det store fællesskab som var tydeligt da vi sad til det store afslutningslejrbål sammen med de 38.000 andre spejdere der var med.

Dertil kommer de ugentlige spejdermøder og familespejdersøndage, hvor der bliver lagt en masse kræfter i at planlægge nogle gode forløb, lige fra de klassiske spejderfærdigheder til sundhed og kultur.

For at alt det kan lade sig gøre er det også vigtigt at økonomien er på plads. Hytten er vores egen, og ligesom et privat hjem, skal den også vedligeholdes ind imellem for at blive ved med at kunne bruges. For at kunne gennemføre alle de spændende aktiviteter har vi også brug for materialer og udstyr, og det koster også lidt ind imellem. Derfor har det været dejligt at mærke opbakningen til at sælge julekalendere, da det er en af de ting vi kan gøre for at skaffe lidt ekstra penge til aktiviteterne, Vi vil rigtig gerne gøre mere, og hvis der er nogle af forældrene der har ideer til hvordan vi, uden at det giver ekstra arbejde for lederne, kan skaffe flere midler, så er I meget velkomne til at byde ind.

Dejligt at der ud over lederne, også altid er forældre der stiller op og giver en hånd med når der er brug for det til en tur eller lejr. Som forælder er det også en fantastisk lejlighed  til at få nogle anderledes oplevelser med sine egne børn og lære deres venner endnu bedre at kende.

TAK til alle ledere og hjælpere for det kæmpe stykke arbejde, I yder for at kunne gennemføre så mange gode aktiviteter.

**4. Fremlæggelse af regnskab for det foregående år til godkendelse**

Gruppelederen gennemgik regnskabet for 2017. Gruppens driftregnskab viser et underskud for året, hvilket må tilskrives dels ekstra udgifter til ture lejre og et ekstraordinært forbrug til materiel. Regnskabet blev godkendt.

**5. Behandling af indkomne forslag**

Der var ikke indkommet nogen forslag, så punktet udgik.

**6. Væsentlige beslutninger om gruppens fremtid, herunder fremlæggelse af gruppens udviklingsplan**

Gunver gennemgik kort gruppens reviderede udviklingsplan, som ligger tilgængelig på hjemmesiden (www.rødovrespejderne.dk).

**7. Vedtagelse af budget for indeværende år, herunder fastlæggelse af kontingent.**

Budget for 2018 blev gennemgået og godkendt. Grupperstyrelsen havde foreslået en kontingentforhøjelse til 700 kr pr. halvår (Familiespejdere 500 kr). Det skyldes et behov for at sikre at der også er midler til at købe nye materiel, feks. telte, da en del af det vi har efterhånden er ved at være slidt. Positivt at det bliver brugt, men det kræver lidt forudseenhed at sikre at der er penge til at udskifte det når det er nødvendigt. Kontingentforhøjelsen blev vedtaget og gælder fra 2. halvår 2018.

**8. Valg til bestyrelsen**

Bestyrelsen består af 9 medlemmer - 4 forældre, 3 ledere og tre unge-repræsentanter

* Formand – Sanne Dan Jensen
* Kasserer - Gunver Sommer (nyvalg) Disp. fra divisionschefen da Gunver samtidig er leder
* Forældrerepræsentant – Christian Eekholm (nyvalg)
* Forældrerepræsentant – Heidi Holmdahl
* Gruppeleder – Anne Pipper Lauritsen (Anne overtager som GL pr. 1/7)
* Lederrepræsentant – Mette Swain
* Lederrepræsentant – Line Hansen
* Unge-repræsentant – Lucas Vulipus
* Unge-repræsentant – Frederik Kiellberg
* Unge-repræsentant – Rasmus Sandorff

**9. Valg af suppleanter**

To forældrerepæsentanter valgt:

* Katrine Swartz (nyvalg)
* Hanne Frank

**10. Valg til korpsrådet og divisionsrådet**

Rasmus Sandorff og Mette Grønborg valgt til korpsrådet.

Line Hansen, Rasmus Sandorff, Lucas Vulpius, Anna Klyhn og Gunver Sommer valgt til divisionsrådet.

**11. Valg af revisor og revisorsuppleant**

Som revisor blev Jakob Swartz valgt

Som revisorsuppleant blev Christian Eekholm valgt

**12. Eventuelt**

Mette Grønborg fortalte at årets sommerlejr bliver afholdt som en gruppesommerllejr på spejdercentret Gurredam ved Helsingør. Vi bor i vores egen lejr, men der vil være omkring 200 spejdere på centret samtidigt, så der vil også være mulighed for at lave aktiviteter med andre. Invitationen ligger allerede klar på hjemmesiden, og vil også blive delt ud i de kommende uger.

I korpsets love er der en 6 års regel, som betyder at man mindst hvert 6. år skal skifte rolle, for at sikre en kontinuerlig udvikling både for en selv og for gruppen. Da det i år er 6 år siden Gunver startede som gruppeleder, vælger Gunver nu at fortsætte i andre roller og Anne overtager som gruppeleder. Det vil blive en glidende overgang frem til sommer.

Rødovre d. 4. marts 2018

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

Sanne Dan Jensen Gunver Sommer

Formand Gruppeleder/referent